سلام عليكم ورحمة الله وبركاته. قبل ساعتين من ليلة سبعة وعشرين يا جماعة. ليلة سبعة وعشرين رمضان فيها حديس خطير جدا. وهو اللي خلى جمهور الفقهاء يقولوا ان هو ليلة القدر حديس ابي بن كعب في صحيح مسلم انه قال والله يعني بيقسم بالله اني لاعلمها انها ليلة السابع والعشرين
ليه بقى ابي ابن كعب جاب ده منين قال هي الليلة التي امرنا رسول الله صلى الله عليه وسلم بقيامها. يعني النبي عليه الصلاة والسلام بيتكلم عن الليالي العشر الاواخر ولكن فيه ليلة مش اتكلم عنها بس امر بقيامها. يعني قيام ليلة سبعة وعشرين ده امر من رسول الله صلى الله عليه وسلم. يبقى ليلة سبعة وعشرين يا جماعة عشان كده
الامام احمد كان يقول احمد ابن حنبل ينال السبعة وعشرين. ابي ابن كعب كان يقسم بالله انها ليلة سبعة وعشرين. جمهور الفقهاء على انها ليلة سبعة وعشرين. طيب لو دي ليلة القدر
لو ليه هزه الليلة المباركة نعمل فيها ايه؟ تمن اعمال يا جماعة. تمن اعمال احفزوهم. رقم واحد الدعاء. ليه الدعاء؟ لان اسمها ليلة القدر يعني الليلة اللي هيتكتب فيها اقدارك السنة الجاية اللي هيتكتب فيها رزقك السنة الجاية اللي هيتكتب فيها صحتك شفاءك من الامراض انك هتتجوز انك انت
اترزق الزرية؟ يعني انت شف بقى عايز ربنا يرزقك قد ايه؟ يبقى رقم واحد الدعاء. رقم اتنين الاعتكاف طبعا. الاعتكاف هي الليلة بتبدأ امتى؟ من اول المغرب وبتنتهي امتى عند الفجر وكلها ليلة مباركة يعني ايه؟ يعني مش زي باقي الليالي اهم حاجة التلت اخر بالليل. اهم حاجة لا لا الليلة دي من اولها لاخرها في غاية
خطورة يا جماعة. الاعتكاف كانك اعتكفت الف شهر. كانك اعتكفت الف رمضان عند الله. الاعتكاف في بيت من بيوت الله. رقم تلاتة آآ رقم تلاتة صلاة الفريضة يا جماعة ما تقرب عبدي الي بشيء احب الي مما افترضته علي صلاة الفريضة الواحدة بليلة قدر ونص صلاة الفجر في جماعة بليلة
قدري كاملة لان هو كأنه قام الليل كله وصلاة العشاء في جماعة قام نصف الليل. يبقى صلاة العشاء والفجر في جماعة لوحدهم ده انت وطبعا شفتوا يا جماعة بازن الله سبحانه وتعالى. طيب يعني تفطر في بيتك ده اقل حاجة وتجري على الاعتكاف. يبقى الدعاء رقم اتنين الاعتكاف. رقم تلاتة الفرائض المغرب والعشا
العشاء والفجر في جماعة بالسنن الرواتب طبعا بازن الله سبحانه وتعالى. رقم اربعة قيام الليل التراويح والتهجد بقى مع المسلمين. ممكن واحد يقول لك انا هاصلي لوحدي بص الدنيا كلها بقت ايمان دلوقتي. اتشجع انزل وسط المسلمين وادعي وسط المسلمين واعبد وسط المسلمين. وكتر سواد المسلمين. يبقى رقم اربعة قيام
رقم خمسة ما بين صلاة التراويح وصلاة التهجد الوقتي ده القرآن. هي ليلة القدر هي الاحتفال الكوني بعيد وزكرى نزول يبقى الليلة دي الليلة دي ليلة القرآن. الليلة اخر الليلة ليلتك الليلة ليلته. الليلة دي ليلة ان احنا نعكف على كتاب الله ونقرأه بتركيز بقى
في ليلة القدر نزل خمس ايات على قلب النبي عليه الصلاة والسلام. بعدهم بقى منزر للكرة الارضية كلها. يا ترى القرآن هيعمل ايه في قلبك الليلة رقم ستة رقم ستة الصدقة يا جماعة. ودي مهمة قوي الليلة. تقدر تفطر صايم. فطر بستين الف تفطير صايم. تقدر تصحح
واحد هيصوم بكرة سحر. ما انتاش لاقي حاجة تعملها يا عم خد باكوين شوكولاتة وما تلاقي اطفال في الجامع اديهم. ده دي افضل الصدقات في الدنيا. اعمل اي حاجة. اتبرع
الصدقات اونلاين في تبرع اونلاين لو انت عندك حساب بنكي. اتبرع الجمعيات الخيرية كتير وابواب الخير كتير. اتبرع على قد ما تقدر. رقم سبعة بيتك اوعي تنسي بيتك واوعى تنسى بيتك الليلة. قل كلمة لولادك. قل كلمة لزوجتك. قل كلمة لاسرتك. زكروا زكروا بيتكم يا جماعة. ما تبقاش
مش انت واقف تصلوا طول الليل وولادك قاعدين قدام الموبايل طول الليل. يبقى ده رقم سبعة. رقم تمانية الدعوة الى الله. تخيل بقى لو واحد قام ليلة القدر بسببك التأمين
على ليلة القدر يبقى ليلة قدر تانية في ميزانك. تخيلوا انت قمت ليلة القدر والعشاء والفجر بليلة قدر ونص بازن الله سبحانه وتعالى. وكمان دعوت واحد طب لو دعوت مية؟ طب اعملها ازاي ديت؟ شير مقاطع عن ليلة القدر. اشتغل ان الوقت بقى. اشتغل الساعتين دول اقعد زكر الدنيا. يا عم ما الناس كلها عارفة
ليلة سبعة وعشرين مهمة وان هي اهم ليلة وانها ارجى ليلة في العشر الاواخر يا مولانا والله العزيم. فيه ناس دلوقتي قاعدة قدام المسلسلات ما هي عارفة حاجة. يا جماعة كان بعضهم في
في اعلاها وبعضهم في اسفلها. في ناس في اسفل سفينة المجتمع مش عارفين حاجة. عايشين في الضلمة قاعدين وسط الكليبات والمسلسلات والمواقع الفاسدة والعياز بالله اه يبقى الدعوة الى الله شير على قد ما تقدر. كل واحد هتوصلي له مقطع او هتوصل له مقطع. تخيل بقى لو الف واحد بسبب المقاطع اللي انت
طه قام الليل الليلة. تخيل يبقى الف ليلة قدر في ميزانك. مين اللي يضيع ده؟ الله يوفقكم. الله يجعلها ليلة مباركة. نسأل الله العفو والعافية. واهم دعوة الليلة اللهم انك عفو تحب العفو فاعف عنا. اللهم انك عفو تحب العفو فاعف عنا. اللهم انك عفو تحب العفو فاعف
ما تسيبوش الدعوة دي عند الفطار في كل سجدة في كل وقت. نسأل الله العفو والعافية. الصحابة كانوا بيقولوا لو علمنا انها ليلة القدر لسألنا الله العفو والعافية. الله يوفقكم. يلا انطلاق يا رجالة